แม่ทำได้ หนูปลอดภัย

**CQI Clinic**

**ORAL**

**โรงพยาบาลกะพ้อ**

ไพรุส ซาเบะ พยาบาลวิชาชีพชำนาญการ

อาแอเสาะ สายอ พยาบาลวิชาชีพ

งานผู้ป่วยใน โรงพยาบาลกะพ้อ จังหวัดปัตตานี

* บทคัดย่อ

กิจกรรมพัฒนาคุณภาพเรื่องนี้มีวัตถุประสงค์ เพื่อลดการกลับมารักษาซ้ำของโรคปอดอักเสบในเด็ก 0-5 ปี จากการศึกษาพบว่า โรคปอดอักเสบมีข้อมูลจากองค์การอนามัยโลก พบว่าโรคปอดอักเสบเป็นสาเหตุการเสียชีวิตในเด็กที่มีอายุตํ่ากว่า 5 ปี มาเป็นอันดับหนึ่งของเด็กทั่วโลก สาเหตุการตายจากโรคปอดอักเสบในเด็กคิดเป็นร้อยละ 18 หรือมากกว่า 1.1 ล้านคนต่อปีทั่วโลก (WHO, 2013) ในโรงพยาบาลกะพ้อ พบผู้ป่วยโรคปอดอักเสบ เป็นโรคที่พบบ่อยอันดับ 1 ตั้งแต่ปี 2557-ปัจจุบัน และมีอัตราการกลับมารักษาซ้ำภายใน 28 วัน เพิ่มขึ้นทุกปี ตั้งแต่ปี 2557-2559 คือ 4.76% ,5.50% 8.13% ตามลำดับ และจากการตรวจสอบเวชระเบียน พบว่าการวางแผนจำหน่ายไม่คลอบคลุม ไม่ครบถ้วน ไม่มีลักษณะเป็นสหวิชาชีพ จึงมีการทำกิจกรรมพัฒนารูปแบบการวางแผนจำหน่ายผู้ป่วยแบบสหวิชาชีพโดยมีผู้ปกครองมีส่วนร่วม เป็นหลักสูตรสอนขณะนอนพักรักษาตัวในโรงพยาบาล ใช้คำย่อ Pneumonia เพื่อง่ายในการจดจำ P= Practice n =nasal irrigate e = exercise/environment u = upgrade m= medication o= out patient n = news i = individual a = assessment กิจกรรมดำเนินการ ประกอบด้วย การสอน การสาธิตทักษะ การดูวีดีโอ การสาธิตย้อนกลับ ประเมินก่อนกลับบ้าน และมีการติดตามเยี่ยมบ้านในชุมชน ผลลัพธ์การดำเนินงานหลังทำกิจกรรม พบว่าการกลับมารักษาซ้ำของโรคปอดอักเสบในเด็ก 0-5 ปีภายใน 28 วัน เป็น 0

**1 ชื่อเรื่อง**: แม่ทำได้ หนูปลอดภัย

**ชื่อผู้ศึกษา:** ไพรุส ซาเบะ พยาบาลวิชาชีพชำนาญการ

อาแอเสาะ สายอ พยาบาลวิชาชีพ

**ชื่อและที่อยู่ขององค์กร**: โรงพยาบาลกะพ้อ 86 หมู่ 1 ต. กะรุบี อ . กะพ้อ จ. ปัตตานี 94230

**2 บทนำ**

ปัญหาและสาเหตุโดยย่อ:

ปัจจุบันนี้ โรคปอดบวมมีข้อมูลจากองค์การอนามัยโลก พบว่าโรคปอดอักเสบเป็นสาเหตุการเสียชีวิตในเด็กที่มีอายุตํ่ากว่า 5 ปี มาเป็นอันดับหนึ่งของเด็กทั่วโลก สาเหตุการตายจากโรคปอดอักเสบในเด็กคิดเป็นร้อยละ 18 หรือมากกว่า 1.1 ล้านคนต่อปีทั่วโลก (WHO, 2013) โรงพยาบาลกะพ้อ พบผู้ป่วยโรคปอดบวม เป็นโรคที่พบบ่อยอันดับ 1 ตั้งแต่ปี 2557-ปัจจุบัน และมีอัตราการกลับมารักษาซ้ำภายใน 28 วัน เพิ่มขึ้นทุกปี ตั้งแต่ปี 2557-2559 คือ 4.76% ,5.50% 8.13% ตามลำดับ และจากการตรวจสอบเวชระเบียนพบว่าการวางแผนจำหน่ายไม่คลอบคลุม ไม่ครบถ้วน ไม่เป็นลักษณะสหวิชาชีพ ส่งผลให้ต้องกลับมารักษาซ้ำภายใน 28 วัน ผู้ปกครองต้องสูญเสียรายได้ของครอบครัวและมีความวิตกกังวลต่อความเจ็บป่วยของบุตร

วัตถุประสงค์การพัฒนาคุณภาพ

1.เพื่อลดอัตราการ re admit ภายใน 28 วันในเด็ก Pneumonia 0-5 ปี < 3%

2.อัตราความพึงพอใจของผู้ปกครองเด็ก > 85%

**3 กิจกรรมพัฒนาคุณภาพ**

1. วิเคราะห์ข้อมูลสาเหตุที่แท้จริงการกลับมารักษาซ้ำของโรค Pneumonia
2. จัดฟื้นฟูความรู้ที่ทันสมัยเกี่ยวกับการดูแลรักษาผู้ป่วยโรคปอดอักเสบในเด็ก 0-5 ปี โดยทีมPCTและองค์กรแพทย์
3. ทีม NSO ร่วมกับหน่วยงานจัดรูปแบบกระบวนการวางแผนจำหน่ายที่เหมาะสมกับโรคปอดอักเสบในเด็ก 0-5 ปี
4. ปรับปรุงกระบวนการพัฒนารูปแบบการวางแผนจำหน่าย มีการให้ความรู้การสอนโดยสหวิชาชีพ ดูวีดีโอ สาธิตฝึกปฏิบัติแก่ผู้ดูแลเด็ก ขณะนอนพักรักษาในโรงพยาบาลตามแนวทางที่กำหนด
5. ผู้ปกครองฝึกปฏิบัติ ในเรื่องการประเมินเด็กโดยการนับหายใจเด็ก การฟังเสียงครืดคราดในคอ การเคาะปอด การสวนล้างจมูก
6. พัฒนารูปแบบแนวทางการวางแผนจำหน่ายแนวใหม่ที่ครอบคลุม และง่ายต่อการจดจำ ใช้คำย่อ Pneumonia คือ

P = Practice ในเรื่อง Percussion (การเคาะปอด) การนับอัตราการหายใจพร้องสังเกตการหายใจ การฟังครึดคราดในลำคอ

n = nasal irrigate การสวนล้างทางจมูก

e = exercise / environment

u = upgrade การพัฒนาผู้ปกครองให้มีความรู้ ความสามารถ มีความมั่นใจ มีทักษะในการดูแลเด็ก

m = medication การให้ยา

o = out patient การส่งต่อ / การเยี่ยมบ้าน

n = news การให้ข้อมูลความรู้ในการดูแลเด็กปอดอักเสบ ข่าวสารด้านสุขภาพ การค้นคว้าหาความรู้จากเวปไซด์สุขภาพ

i = individual การคำนึงความเป็นปัจเจกบุคคลในการให้ข้อมูลความรู้ /ทักษะ

a = assessment การประเมินผู้ปกครองก่อนจำหน่าย

1. จัดทำคู่มือปฏิบัติงานการวางแผนการจำหน่ายรูปแบบใหม่โดยมีผู้ปกครองมีส่วนร่วม และวางแนวทางให้พยาบาลปฏิบัติในแนวทางเดียวกัน
2. ติดตามอย่างต่อเนื่องโดยทีมเยี่ยมบ้าน

ผลลัพธ์หลังทำกิจกรรมพัฒนา

การกลับมารักษาซ้ำด้วยโรคปอดอักเสบในเด็ก 0-5 ปี ภายใน 28 วันเป็น 0

อัตราความพึงพอใจ 89. 87 %

**4 ปัจจัยแห่งความสำเร็จ**

1. ทีมสหวิชาชีพมีความมุ่งมั่นพัฒนา
2. ยึดผู้ป่วยเป็นศูนย์กลาง
3. ความร่วมมือของผู้ปกครองด็ก

**5 ข้อเสนอแนะ**

1. ความร่วมมือของผู้ปกครอง ผู้ปฏิบัติงานต้องสร้างมั่นใจการมีส่วนร่วมในการดูแลเด็ก
2. เจ้าหน้าต้องมีทักษะการปฏิบัติการสาธิตเป็นแนวเดียวกัน

------------------------------------------------------------------------------------------------------------